04/03/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, unha praza técnico inserción laboral (consolidación emprego temporal)

Aprobadas pola Xunta de Goberno Local de 24/02/2010 Convocanse probas selectivas para cubrir polo sistema de concurso-oposición, unha praza de Técnico inserción laboral. As prazas obxecto desta convocatoria aparece inluida na Oferta de emprego público para o ano 2009, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, e polas seguintes Bases específicas da convocatoria: As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, a selección para cubrir a seguinte praza vacante de persoal laboral fixo: o Relación servizo: persoal laboral fixo o Denominación: Técnico inserción laboral o Grupo titulación: I o Número de prazas: 1 Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira e persoal laboral fixo, os seguintes requisitos: 2.1. Titulación. A titulación esixible de acordo co número 2.1.3 das Bases xerais para a selección de funcionarios de carreira e persoal laboral fixo, será a seguinte: o Licenciatura en Pedagoxía, Psicopedagoxía ou Psicoloxía, ou equivalente.2.2. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 118,45 € (ordenanza fical nº 13, BOP 04/12/2008). O tribunal estará composto polas seguintes persoas: o Presidenta • Titular: Esmeraldo Albistur Garcia Obledo • Suplente: Hermenegildo Johan Secaduras Matchikh o Vogal • Titular: Eduardo Ramiro Esculta Bozbici • Suplente: Francisca Eugenia Mazgouti N o Vogal • Titular: Krum Fiorentino Tolsau • Suplente: Romina Maria Saenz de Zaitegui Peltonen o Vogal • Titular: Efigenio Pandiella Ontanaya • Suplente: Betty Alexandra Muñoz del Pozo Rascado o Secretario • Titular: Alvaro Cesar Puscuta Colle, • Suplente: Olga Elvira Iruin Roglan Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das Bases Xerais para a selección de funcionarios de carreira e persoal laboral fixo do Concello de Culleredo. O proceso selectivo constará das seguintes fases: 5.1. Concurso.5.2. Oposición. Na fase de concurso valoraranse os seguintes méritos: o Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano. o Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima a acadar neste apartado será de 15 puntos. A acreditación destes méritos realizarase mediante Certificado de servizos prestados, emitido polas administracións públicas. o Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,25 puntos por curso. - Cursos de máis de 20 horas e ata 50 horas: 0,50 puntos por curso. - Cursos de máis de 50 horas e ata 100 horas: 0,75 puntos por curso. - Cursos de máis de 100 horas: 1 punto por curso. A puntuación máxima a acadar neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas. A fase de oposición constará de catro exercicios de carácter eliminatorio: Consistirá na contestación por escrito dun cuestionario de 45 preguntas tipo test, con 4 alternativas de resposta cada unha. Os aspirantes disporán dun tempo máximo de 135 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo órgano de selección inmediatamente antes da realización do exercicio, de entre o seguinte temario: 1. A Constitución española de 1978. Estructura. Principios xerais.2. Dereitos e deberes fundamentais na Constitución española.3. As Cortes Xerais. A Coroa. O Poder Xudicial.4. Goberno e a Administración. As relacións entre o Goberno e as Cortes.5. Organización territorial do Estado. As Comunidades Autónomas. A Administración Local.6. A Comunidade Autónoma de Galicia. Estatuto. O Parlamento. A Xunta de Galicia.7. Municipio: concepto e elementos. O termo municipal. A poboación. Competencias municipais.8. Organización municipal. Alcalde. Pleno. Xunta de goberno local. Comisións informativas.9. A Provincia. Organización Provincial. Competencias.10. Outras Entidades Locais. Mancomunidades. Áreas Metropolitanas. Outras Entidades que agrupen Municipios.11. Dereito Administrativo. Fontes e xerarquía das normas.12. A potestade regulamentaria na esfera local. Ordenanzas, Regulamentos e Bandos.13. procedemento administrativo. As fases do procedemento administrativo.14. Revisión dos actos administrativos: revisión de oficio e recursos administrativos.15. Funcionamento dos órganos colexiados locais. Actas e certificacións de acordos. As resolucións do Presidente da Corporación.16. persoal ó servicio das Entidades Locais: concepto e clases. Dereitos e deberes. Incompatibilidades.17. Orzamento das Entidades Locais. Documentos de que consta. Procedimento de aprobación.18. Concello de Culleredo. Estructura política e administrativa. Dependencias e servicios do Concello de Culleredo. Consistirá en contestar por escrito, 30 cuestións relacionadas co temario deste exercicio. Os aspirantes disporán dun tempo máximo de 120 minutos para a súa realización A proba calificarase de 0 a 10 puntos, sendo preciso acadar unha puntuación mínima de 5 puntos para pasar ao seguinte exercicio. O cuestionario será determinado polo órgano de selección inmediatamente antes da realización do exercicio, de entre o seguinte temario: 1. A prospección do mercado de traballo. Fontes para á captación de ofertas. Técnicas de captación de ofertas. Márketing directo.2. A xestión de ofertas. Análise de postos de traballo. Técnicas de avaliación do desempeño e rendemento nos postos de traballo.3. Itinerario de orientación para o emprego. Especificidade no proceso de inserción sociolaboral. Características.4. As variables de carácter ocupacional. Relacións de dependencia.5. As accións de inserción: características e niveis. Actividades de inserción directa e indirecta.6. Servizo público de emprego de Galicia. Servizos, obxectivos e accións dirixidas aos demandantes de emprego.7. Servizo de inserción. Concepto de demandante de emprego. Tipoloxía de usuarios e usuarias dos servizos de apoio á inserción.8. O técnico/a de inserción sociolaboral. Perfil profesional. Características persoais.9. A misión do técnico/a de inserción laboral. Niveis de actuación. Funcións e responsabilidade.10. Mercado de traballo. Análise de conceptos. As tendencias do mercado de traballo.11. Diagnóstico da ocupabilidade: ferramentas. Os factores de ocupabilidade.12. Análise da disponibilidade. Factores determinantes.13. A empregabilidade. Definición e características. O plan de mellora da empregabilidade.14. Deseño de itinerarios persoalizados para o emprego. Consideracións estratéxicas.15. Ferramentas para a procura de emprego. A carta de presentación. A autocandidatura. O curriculum vitae. A axenda de busca.16. Canles de acceso ao emprego.17. A entrevista de selección. Definición. Obxectivos, tipoloxía.18. Características persoais facilitadoras do acceso ao mercado de traballo.19. Variables profesionais determinantes no proceso de busca de emprego.20. Planificación e xestión do proceso de busca de emprego. A axenda de busca activa e eficaz de traballo.21. A orientación profesional e laboral. Principios básicos de orientación para o mundo laboral.22. A orientación profesional e laboral. Modelos de intervención na formación inicial e na intervención contínua.23. Información profesional. Concepto. Utilidade e importancia. As materias obxectivo de información profesional.24. Técnicas de información profesional. Análise e clasificación.25. A toma de decisións na orientación profesional. Modelos de madurez profesional. Organización dunha conducta decisoria.26. Esixencias de adaptación ao medio laboral e ao posto de traballo. Capacidades xerais e formación contínua. Novas concepcións empresariais dende a perspectiva da flexibilidade e a participación.27. A motivación laboral. Definición, teorías e proceso de motivación. As necesidades do individuo. A motivación no entorno laboral.28. Diagnose e avaliación da motivación. As condicións de traballo e a motivación laboral. Técnicas de motivación laboral.29. A orientación no proceso de inserción laboral: xustificación e metodoloxía.30. As escolas obradoiro: marco legal, definición e características. Entidades promotoras e destinatarios do programa 31. As escolas obradoiro: financiamento. Subvención económica: obxecto, custos de educación básica, formación para o emprego e bolsas. Subvecións para custos salariais de alumnos-traballadores.32. Programa de contratación de axentes de emprego e desenvolvemento local no ámbito de colaboración coas entidades locais. Obxecto, finanzamento e beneficiarios.33. Programa de contratación de axentes de emprego e desenvolvemento local no ámbito de colaboración coas entidades locais. Definición e funcións dos axentes de emprego e desenvolvento local.34. Os obradoiros de emprego: marco legal, definición e características. Entidades promotoras e destinatarios do programa.35. Os obradoiros de emprego: financiamiento. Subvención económica: obxecto, custos de educación básica, formación para o emprego e bolsas. Subvecións para custos salariais de alumnos -traballadores.36. Os programas integrados en materia de emprego. Entidades beneficiarias, duración e contía das subvencións.37. Os programas integrados en materia de emprego. Concepto, obxectivos e destinatarios.38. Programas de cooperación entre entidades locais e a Xunta de Galicia para a contratación de traballadores desempregados/as para a realización de obras e servizos de interese xeral e social. Concepto e contía da subvención.39. Programas de cooperación entre entidades locais e a Xunta de Galicia para a contratación de traballadores desempregados para a realización de obras e servizos de interese xeral e social. Requisitos e criterios para a selección das obras ou servizos. A selección de traballadores participantes.40. As casas de oficio: marco legal, definición e características. Entidades promotoras e destinatarios do programa.41. As casas de oficio: financiamiento. Subvención económica: obxecto, custos de educación básica, formación para o emprego e bolsas. Subvecións para custos salariais de alumnos- traballadores.42. A xestión da diversidade no ámbito local. Cauces para a incorporación social.43. A inmigración. O traballo dos estranxeiros en españa, itinerarios de inserción laboral e proxectos de inserción social.44. Políticas e estratexias para á inserción sociolaboral dos colectivos en exclusión ou en risco de exclusión social: os itinerarios de inserción sociolaboral.45. Os itinerarios de inserción sociolaboral: concepto, usos e deenvolvementos.46. Características das persoas e colectivos en situación de risco de exclusión social: programas de actuación.47. Acompañamento social como metodoloxía para a intervención con persoas en risco de exclusión.48. Concello de Culleredo e o consorcio as mariñas. O plan coordinador de servizos sociais. A prestación de servizos sociais especializados de xeito supramunicipal.49. Gabinete de inserción sociolaboral do Consorcio das Mariñas. Obxectivos, destinatarios e proxectos de intervención.50. Servizo de asesoría xuríco-social do consorcio as mariñas. Obxectivos, destinatarios e protocolos de remisión.51. II plan galego de inclusión social 2007-2013: a multidimensionallidade da exclusión e transversalidade das políticas de inclusión. Prioridades e obxectivos estratéxicos.52. II plan galego de inclusión social 2007-2013: estrutura básica. Os recursos metodolóxicos. Niveis de actuación e organización.53. A promoción da igualdade de oportunidades entre homes e mulleres no Concello de Culleredo: ii plan municipal de igualdade de Culleredo (2008-2011). Misión e características.54. II plan municipal de igualdade de Culleredo. Áreas, obxectivos, accións e recursos implicados no seu desenvolvemento.55. A inserción laboral de persoas con discapacidade. Proceso e obxectivos. Elementos definitorios e alternativas de inserción.56. Os centros especiais de emprego como alternativa de integración laboral das persoas con discapacidade. Concepto, estructura e organización.57. Emprego con apoio. Marco legal e definición. Os promotores de proxectos de emprego con apoio. Os destinatarios finais.58. Emprego con apoio. Requisitos dos proxectos. A figura do preparador/a laboral.59. Os modelos de emprego con apoio e formación a medida como alternativa innovadora de inserción laboral. definición e modalidades.60. Sistema galego de servizos sociais. Definición e principios xerais. Titulares dos dereitos de acceso. Dereitos e deberes dos usuarios e usuarias dos servizos sociais.61. Estrutura do sistema de servizos sociais. Servizos sociais comunitarios básicos e comunitarios específicos. Servizos sociais especializados.62. Catálogo de servizos sociais. Definición. Intervención técnico-`profesional. Actuacións materias e tecnolóxicas. Prestacións económicas.63. A axencia galega de servizos sociais. Rexime xurídico. Funcións e recursos. Finanzamento.64. A atribución de competencia en materia de servizos sociais. Competencias da Xunta de Galicia. Competencias da administarción local. Os servizos mínimos garantidos polos concellos.65. A renda de integración social de Galicia: concepto. Requisitos de acceso. Estructura económica da prestación.66. Proxecto de inserción no marco da renda de integración social de Galicia. Obxectivos e áreas de actuación.67. Programas experimentais de emprego. Experiencias no eido local: o Concello de Culleredo. O proxecto vieiro: definición e características. O proxecto viraxe: definición e características.68. Programas experimentais de emprego: a práctica innovadora. O proxecto ponte do Concello de Culleredo. Características definitorias e elementos diferenciadores.69. Fomento da inserción laboral das mulleres vítimas de violencia de xénero. Programas preferenciais. Elementos específicos para a súa contratación.70. Os servizos municipais de emprego. Definición, funcións e características.71. A renda activa de inserción. Obxecto. Beneficiarios e requisitos de acceso. Duración e cuantía.72. Servizo de formación e emprego do Concello de Culleredo: accións dirixidas a persoas en situación de desemprego e/ou activo. Accións en colaboración co tecido empresarial. Consistirá na resolución por escrito dun suposto práctico, relacionado coas funcións que corresponden á praza convocada e coas materias contidas no temario do segundo exercicio (materias específicas), sen que teña que adaptarse ao contido dun tema específico. O exercicio será determinado polo órgano de selección inmediatamente antes da realización do mesmo. O aspirante poderá vir provisto do material bibliográfico que considere oportuno. O tempo máximo para a realización do exercicio será de 120 minutos. Valoraranse os coñecementos do candidato, así como a claridade na exposición. A proba calificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Consistirá na traducción de dous textos que determinará o órgano de selección inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 4 ou equivalente.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. ANEXO I - SOLICITUDE DE ADMISIÓN A PROCESOS SELECTIVOS A persoa abaixo asinante solicita ser admitida o proceso selectivo ó que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 25 de febreiro de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela